मोलाहका गांव की महिलाएं बोलीं, वोट उसी को जो शिक्षा देगा सभी को
वोटउसी को जो शिक्षा दे सभी को, चुनावी नारा मोलाहका गांव की गली, चौपाल, मोहल्लों में गूंजने के अलावा हर महिला मतदाता की जुबान पर है। महिलाओं के इस नारे ने सरपंच पद का चुनाव लड़ने वाले प्रत्याशियों के पसीने छूट रहे हैं। मोलाहका गांव में कुल 300 घर आबाद हैं। यहां सरपंची का हर चुनाव छिरकलौत दहगंल पाल के बीच कांटे की टक्कर के साथ समाप्त होता है। इस बार सरकार के पंचायत चुनाव में शिक्षा अनिवार्य की शर्त से अनपढ़ महिला मतदाताओं पर शिक्षा का जादू सिर चढ़कर बोल रहा है। गांव में कुल 810 वोट हैं। इनमें से 350 वोट महिलाओं के हैं। अधिकांश महिला मतदाता शिक्षा के ज्ञान से दूर हैं, लेकिन उन्होंने गांव में शपथ लेते हुए कहा कि वोट देकर उसी सरपंच को विजय बनाया जाएगा, जो गांव की बेटियों को हिंदी की शिक्षा ग्रहण करने के लिए स्वतंत्र रूप से अलग से पहली से 10 कक्षा तक का गर्ल्स स्कूल बनाने की पहल करेगा।
60 वर्षीय मजीदन प|ी रोशन का कहना है कि आज के युग में बेटी को पढ़ाना अनिवार्य है। सरकार भी बेटी पढ़ाने पर जोर दे रही है, लेकिन गांव में गर्ल्स स्कूल नहीं है। 62 साल की इमरती ने कहा कि हर परिवार बच्चों को शिक्षा दिलाने के लिए आतुर है, लेकिन सरकारी स्कूलों के अभाव के कारण गांव में बालिकाएं शिक्षा से वंचित रख जाती हैं। जैतुनी, ऐमना, फौजबी, सरीयम, शायरा, मजीदन, महरम आदि महिलाओं ने बताया कि हमेशा लड़कों के मुकाबले लड़कियों को पढ़ने के मौके मेवात में कम ही मिल पाते है। इसके चलते सरकार द्वारा दिए गए हर अधिकार का शोषण कर महिलाओं बेटियों को घर की चाहरदीवारी तक ही कैद कर रखा जाता है। उन्होंने कहा कि गांव में सरकार की ओर से लड़कों के लिए 8 वीं तक का स्कूल खोला हुआ है, लेकिन लड़कियों के लिए अलग स्कूल नहीं है। धार्मिक, सामाजिक ताना-बाना तोड़कर गांव की 100 बच्चियां स्कूल में पढ़ने जाती हैं। इनको 5वीं कक्षा के बाद घर बैठा दिया जाता है। महिला मतदाताओं की वोट के बदले शिक्षा की जिद बनीं रही तो अवश्य चुनावों के परिणामों पर तो असर पड़ेगा। साथ ही में सरकार के बेटी पढ़ाओ अभियान को बल मिलने के अलावा जिले के अन्य गांवों में भी वोट के बदले शिक्षा के लिए महिलाएं प्रेरित होंगी।
नूंह. मोलाहकागांव की महिलाएं चुनाव में वोट के बदले शिक्षा मांगने की शपथ लेते हुए।
hin_Deva hin_Deva hin_Deva hin_Deva